લંડન, તા.13: ટીમ ઇન્ડિયાના કેપ્ટન વિરાટ કોહલીનું માનવું છે કે તેની ટીમની બેટિંગને લઇને સતત વધી રહેલી સમસ્યા ટેકનિકથી વધુ માનસિક છે. આ સાથે કોહલીએ સાથે બેટધરોને અપીલ કરી હતી કે ઇંગ્લેન્ડ સામેની વર્તમાન ટેસ્ટ શ્રેણીને બચાવવા માટે બધી ચીજોને સામાન્ય રાખે. દબાણ વધારવાની જરૂર નથી. લોર્ડસ ટેસ્ટમાં ભારતીય ટીમ 107 અને 130 રન જ કરી શકી હતી. આથી ઇંગ્લેન્ડનો એક દાવ અને 1પ9 રને ભવ્ય વિજય નોંધાયો હતો. ભારતીય ટીમ આથી પ મેચની શ્રેણીમાં 0-2થી પાછળ ચાલી રહી છે. શ્રેણીનો ત્રીજો ટેસ્ટ મેચ નોર્ટિંગહામમાં 18મીથી શરૂ થશે. કોહલીએ કહ્યું કે અમે ઘણી ભૂલો કરી તે સુધારવાનો સંકલ્પ કરવો પડશે. ખાસ કરીને બેટિંગમાં.